सामग्री: ऑस्ट्रेलिया में चल रही कॉमनवेल्थ बैंक क्रिकेट श्रँखला में केविन पीटर्सन के चोटिल हो जाने पर रवींद्र को टीम में शामिल किया गया है. 

कॉमनवेल्थ बैंक श्रँखला के पहले एक दिवसीय मैच में 73 रन पर बल्लेबाज़ी करते हुए पीटर्सन मैकग्रा की गेंद पर पसली की हड्डी पर चोट खा बैठे. 

ऐसी संभावना है कि इस चोट की वज़ह से पीटर्सन अगले चार-पाँच हफ़्तों तक क्रिकेट नहीं खेल पाएँगे.

2006 में प्रथम श्रेणी क्रिकेट में 38 के औसत से रन बना चुके 21 वर्षीय बोपरा को कई खिलाड़ियों पर वरीयता देते हुए टीम में शामिल किया गया है.



इंग्लैंड क्रिकेट टीम के मुख्य चयनकर्ता डेविड ग्रेवने ने सामाचार एजेंसी रॉयटर्स को बताया,"रवींद्र मध्यक्रम में बल्लेबाज़ी करते हैं और पर्थ एकेडमी में अपने प्रदर्शन से उन्होंने सभी को ख़ासा प्रभावित किया है." 

ग्रेवने ने कहा,"एसेक्स की ओर से खेलते हुए रवि ने एकदिवसीय मैचों में लगातार अच्छा प्रदर्शन किया है इसलिए हमने उन्हें मौज़ूदा विकल्पों में सबसे बेहतरीन माना."

विश्व कप

इंग्लैंड क्रिकेट बोर्ड ने वेस्टंडीज़ में होने वाले विश्व कप के 30 संभावित खिलाड़ियों की घोषणा भी कर दी है. अपने दोस्तों में पप्पी के नाम से पुकारे जाने वाले रवींद्र बोपरा इन संभावितों की सूची में भी शामिल हैं.

विश्वकप क्रिकेट के लिए इंग्लैंड के 30 संभावित खिलाड़ियों की सूची

जेम्स एंडरसन, इयन बेल, रविंद्र बोपरा, स्टूअर्ट बोर्ड, रिकी क्लार्क, पॉल कॉलिंगवुड, एलेस्टर कुक, जेमी डेलरिंपल, एन्डय्रू फ्लिन्टफ, एशले जाइल्स, मैथ्यू होगार्ड, एड जॉयस, अमज़द खॉन, जॉन लेविस, मल लोए, साज़िद महमूद, पॉल निक्सन, ग्राहम ऑनियन्स, मोंटी पनेसर, केविन पीटर्सन, लियाम प्लंकेट, मैट प्रॉयर, क्रिस रीड, ओवैस शाह, विक्रम सोलंकी, एन्डय्रू स्ट्रॉस, क्रिस टेमलेट, माइकल वॉन, माइकल यार्डी.

\nपिछली सामग्री को संक्षेप में निम्नानुसार किया जा सकता है:
एसेक्स की तरफ से बल्लेबाज़ी करने वाले भारतीय मूल के रवींद्र बोपरा अब इंग्लैंड की क्रिकेट टीम का हिस्सा बन गए हैं.